Na osnovu člana 39 stav 2 Zakona o socijalnoj i dječjoj zaštiti ("Službeni list CG" broj 27/13, 01/15, 42/15, 47/15, 56/16, 66/16, 1/17, 31/17, 42/17, 50/17 i 59/21) i člana 41 stav 1 tačka 2 Statuta opštine Bar ("Službeni list Crne Gore–opštinski propisi”, broj 37/18), Skupština Opštine Bar, na sjednici održanoj dana \_\_\_\_\_\_\_2021. godine, donijela je

**ODLUKA**

**o izmjeni Odluke o pravima iz socijalne i dječije zaštite**

**Član 1**

U Odlucio pravima iz socijalne i dječije zaštite ("Službeni list Crne Gore - opštinski propisi", br. 07/18) član 7 mijenja se i glasi:

“Jednokratna novčana pomoć obuhvata novčanu pomoć u iznosu do 240,00€”.

**Član 2**

Ova odluka stupa na snagu osmog dana od dana objavljivanja u "Službenom listu Crne Gore - opštinski propisi.

Broj:

Bar, \_\_\_\_\_\_\_\_\_.2021. godine

Skupština opštine Bar

Predsjednica,

Milena Božović

**O b r a z l o ž e nj e**

**Pravni osnov**

Pravni osnov za donošenje Odluke o izmjenI Odluke o pravima iz socijalne i dječije zaštite sadržan je u:

- članu 41 stav 1 tačka 2 Statuta opštine Bar ("Službeni list Crne Gore–opštinski propisi”, broj 37/18), kojim je utvrdjena nadležnost Skupštine opštine da donosi propise i druge opšte akte i

Zakonu o socijalnoj i dječjoj zaštiti ("Sl. list CG" broj 27/13, 01/15, 42/15, 47/15, 56/16, 66/16, 1/17, 31/17, 42/17, 50/17 i 59/21), kojim je propisano:

- u članu 39 stav 1 da opština može, u skladu sa materijalnim mogućnostima, obezbijediti materijalna davanja iz socijalne zaštite, kao što su: jednokratne pomoći; subvencije u plaćanju komunalnih usluga koje pružaju javna preduzeća koja osniva opština i druga materijalna davanja iz socijalne zaštite, a stavom 2 da vrste materijalnih davanja, bliže uslove, način i postupak za ostvarivanje prava iz stava 1 ovog člana propisuje nadležni organ opštine.

**Razlozi za donošenje**

Razlozi za izmjenu Odluke o pravima iz socijalne i dječije zaštite u dijelu koji se odnosi na povećanje iznosa jednokratne novčane pomoći su prvenstveno zbog činjenice što je u periodu od njenog donošenja do danas došlo do promjene osnovnih parametara i kriterijuma, na osnovu kojih je prvobitno utvrđena visina ove pomoći. Jedan od osnovnih parametara je bio minimalna zarada, koja je u 2018. godini iznosila 193,00€ a koja danas iznosi 250,00€.

Takođe, povećanje navedenog iznosa je vezano i za epidemiološku situaciju usljed koje je u zadnjih godinu dana došlo do značajnog povećanja cijena osnovnih životnih namirnica i značajnog povećanja broja lica koji je ostao bez posla što je ukupno uticalo na slabljenje.kupovne moći stanovništva i s tim u vezi njihovog učestalijeg obraćanja za ovaj vid pomoći.

U konačnom, aktuelna situacija posebno pogađa kategoriju građana koji su u stanju socijalne potrebe, odnosno koji imaju niska primanja ili ih usljed navedenih okolnosti više nemaju, te je smisao ove odluke da ublaži posljedice ekonomske krize socijalno ugrožene kategorije stanovništva kroz povećanje jednokratne novčane pomoći sa 120,00 na 240,00€, odnosno za 100% u odnosu na dosadašnju visinu ovog iznosa.

Nadležni organ lokalne uprave za poslove socijalne zaštite u svakodnevnom radu i komunikaciji sa socijalno ugroženom kategorijom građana, kroz razgovore i socijalnu anamnezu je utvrdio da iznos, koji je bio utvrđen važećom odlukom ne predstavlja pravu mjeru za njihove osnovne svakodnevne potrebe, te smatra da će predloženo povećanje donekle ublažiti njihov socijalni položaj.

SEKRETARIJAT ZA LOKALNU SAMOUPRAVU